Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19124

20. tétel a kiadó hivatalnok aláírása 1.6 A zajminősítési dokumentumban a tételszámokat egységesen arab számokkal kell számozni az 1.5 pontban jelzettek szerint, oly módon, hogy bármely zajminősítő dokumentumban a számok -bármiféle elrendezés esetén- ugyanarra a tételre utaljanak, kivéve, hogy ha az 1-től 6-ig és a 18-tól a 20-ig tartó tételek részleteit a légialkalmassági bizonyítvány közli, amely esetben a 8. Annexben közöltek szerinti légialkalmassági bizonyítvány számozási rendszere a mérvadó. 1.7 A lajstromozó állam a zajminősítő dokumentáció bevezetéséhez köteles közigazgatási rendszert kialakítani. Megjegyzés.- A zajminősítő dokumentum formájáról és tartalmáról útmutatás a G mellékletben látható. 1.8 A szerződő állam érvényesnek elismerheti valamely más szerződő állam által kiállított zajminősítési bizonyítványt, feltéve, hogy azok a követelmények, amelyek alapján az ilyen bizonyítványt kiállították, a jelen Annexben előírtak közül az alkalmazandó szabványokkal legalább egyenértékűek. 1.9 A szerződő állam függessze fel, vagy vonja vissza a lajstromában szereplő légijármű zajminősítési bizonyítványát, ha a légijármű a továbbiakban már nem felel meg az alkalmazandó zaj szabványoknak. A 2007/70/II. szám lajstromozó állam nem szakíthatja meg a zajbizonyítvány felfüggesztését és nem adhat ki új zajbizonyítványt, csak abban az esetben, ha a légijárművet egy újabb értékelés alapján az alkalmazandó zaj szabványoknak megfelelőnek találta. 1.10 Kivéve, ha az Annex jelen kötete másként rendelkezik, a szerződő állam a következő időpontok alapján döntse el, hogy a jelen Annexben lévő szabvány-alkalmazhatósági dátumok közül melyiket alkalmazza: vagy azt a dátumot, amikor a bizonyítványt kiállító hatóság a típus légi-alkalmassági vizsgálata iránti kérelmet elfogadta, vagy a hatóság által előírt egyenértékű eljárásra vonatkozó kérelem benyújtásának dátumát. A kérlem érvényességi tartama legyen azonos a légijármű típusra vonatkozó légi-alkalmassági szabályok kijelölésében alkalmazott periódussal., speciális esetek kivételével, amelyek esetében a bizonyítványt kiadó hatóság e periódus meghosszabbítását elfogadja. 1.11 Eme érvényességi tartam túllépése esetén, a dátum, amely alapján meghatározzák, hogy a jelen Annex szabványai közül melyek alkalmazandók, legyen a típus alkalmassági bizonyítvány kiadásának dátuma, vagy előírt, egyenértékű eljárás esetében a jóváhagyás kiadásának dátuma, leszámítva belőle az érvényesség tartamát.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes